Panzerschreck ble gitt til infanterisoldater for bruk mot allierte panservogner. Skuddene klarte å gjennombore alle typer panservogner på den tiden, og var et fryktet våpen. Den veier 11 kg uten rakett, er 164 cm lang, og har en rekkevidde på ca. 150 meter. Det ble produsert 289 151 enheter av RPzB 54 og 25 744 enheter av RPzB 54/1 mellom 1943 til 1945. Antallet er mindre enn for Panzerfaust, et engangsvåpen som også var effektivt mot panservogner.